ΚΑΝΟΝΙΣΜΟΣ (ΕΚ) αριθ. 2528/95 ΤΗΣ ΕΠΙΤΡΟΠΗΣ της 27ης Οκτωβρίου 1995 για τροποποίηση του κανονισμού (ΕΚ) αριθ. 1423/95 για τον καθορισμό των λεπτομερειών εφαρμογής για την εισαγωγή προϊόντων του τομέα της ζάχαρης άλλων από τις μελάσσες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1101/95 (2), και ιδίως το άρθρο 14 παράγραφος 2 και το άρθρο 15 παράγραφος 4,

Εκτιμώντας:

ότι ο κανονισμός (ΕΚ) αριθ. 1423/95 της Επιτροπής της 23ης Ιουνίου 1995 για τον καθορισμό των λεπτομερειών εφαρμογής για την εισαγωγή προϊόντων του τομέα της ζάχαρης άλλων από τις μελάσσες (3) έχει προβλέψει ειδικότερα τη μέθοδο που θα χρησιμοποιηθεί για τον προσδιορισμό της περιεκτικότητας σε σακχαρόζη και της περιεκτικότητας σε ξηρό υπόλειμμα που θα χρησιμοποιηθεί για την εφαρμογή των δασμών κατά την εισαγωγή 7 ότι, προκειμένου να καταστεί σαφέστερη η διατύπωση των εν λόγω διατάξεων, πρέπει να αναφερθούν τα προϊόντα στα οποία αναφέρεται η μέθοδος αυτή 7 ότι πρέπει, επίσης, να διευκρινισθεί ότι η μετατροπή σε ισοδύναμο σακχαρόζης των δασμών που εφαρμόζονται στα σιρόπια ινουλίνης πραγματοποιείται με την εφαρμογή του συντελεστού 1,9 που χρησιμοποιείται τόσο για τον καθορισμό των εισφορών στην παραγωγή και των επιστροφών κατά την εξαγωγή όσο και για τον καθορισμό πριν από την 1η Ιουλίου 1995, των εισφορών κατά την εισαγωγή 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1423/95 τροποποιείται ως εξής:

1. Το άρθρο 5 παράγραφος 2 αντικαθίσταται από το ακόλουθο κείμενο:

«2. Για τα προϊόντα που αναφέρονται στο άρθρο 1 παράγραφος 1 στοιχείο δ) του κανονισμού (ΕΟΚ) αριθ. 1785/81, η περιεκτικότητα σε σακχαρόζη, συμπεριλαμβανομένης της περιεκτικότητας σε άλλα σάκχαρα που υπολογίζονται σε σακχαρόζη, καθορίζεται σύμφωνα με τη μέθοδο των Lane και Eynon (μέθοδος μείωσης χαλκού) με βάση το εναντιοστερεομερές διάλυμα σύμφωνα με τη μέθοδο Clerget-Herzfeld. Η συνολική περιεκτικότητα σε ζάχαρη η οποία καθορίζεται σύμφωνα με τη μέθοδο αυτή μετατρέπεται σε σακχαρόζη αφού πολλαπλασιασθεί επί το συντελεστή 0,95.

Κατά παρέκκλιση από το προηγούμενο εδάφιο, η περιεκτικότητα σε σακχαρόζη, συμπεριλαμβανομένης και της περιεκτικότητας σε άλλα σάκχαρα τα οποία υπολογίζονται σε σακχαρόζη, προσδιορίζεται για τα προϊόντα τα οποία περιέχουν τουλάχιστον 85 % σακχαρόζη ή άλλα σάκχαρα που υπολογίζονται σε σακχαρόζη και ιμβερτοσάκχαρο το οποίο υπολογίζεται σε σακχαρόζη, διαπιστώνοντας την περιεκτικότητα σε ξηρό υπόλειμμα. Η περιεκτικότητα σε ξηρό υπόλειμμα καθορίζεται σύμφωνα με την πυκνότητα του διαλύματος σε αναλογία βάρους 1 προς 1 και για τα στερεά προϊόντα με ξήρανση. Η περιεκτικότητα σε ξηρό υπόλειμμα υπολογίζεται σε σακχαρόζη πολλαπλασιάζοντας επί το συντελεστή 1.».

2. Στο άρθρο 5 προστίθενται οι ακόλουθες νέες παράγραφοι 3 και 4:

«3. Για τα προϊόντα που αναφέρονται στο άρθρο 1 παράγραφος 1 στοιχεία ζ) και θ) του κανονισμού (ΕΟΚ) αριθ. 1785/81, η περιεκτικότητα σε ξηρό υπόλειμμα προσδιορίζεται σύμφωνα με την παράγραφο 2 δεύτερο εδάφιο.

4. Για τα προϊόντα που αναφέρονται στο άρθρο 1 παράγραφος 1 στοιχείο η) του κανονισμού (ΕΟΚ) αριθ. 1785/81, η μετατροπή σε ισοδύναμο σακχαρόζης λαμβάνεται πολλαπλασιάζοντας με το συντελεστή 1,9 το ξηρό υπόλειμμα το οποίο προσδιορίζεται σύμφωνα με την παράγραφο 2 δεύτερο εδάφιο.».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Οκτωβρίου 1995.

Για την Επιτροπή Franz FISCHLER Μέλος της Επιτροπής